**Rámcová dohoda č. ......./2021**

uzatvorená podľa ustanovení § 409 a nasl. zákona č. 513/1991 Zb. Obchodného zákonníka v znení neskorších predpisov medzi nižšie uvedenými stranami dohody:

**Článok I.**

**Strany dohody**

**Objednávateľ:**

Názov: **Univerzita Pavla Jozefa Šafárika v Košiciach**

Sídlo: Šrobárova 2, 041 80 Košice

Štatutárny orgán: prof. RNDr. Pavol Sovák, CSc. - rektor

Zástupca na jednanie

vo veciach dohody: JUDr. Zuzana Gažová

IČO: 00397768

IČ DPH: SK2021157050

|  |  |  |
| --- | --- | --- |
| Bankové spojenie: | | Štátna pokladnica |
| IBAN: | | SK11 8180 0000 0070 0007 4335 |
| (ďalej len „objednávateľ“) | |  |
| a    **Dodávateľ:** |  |
| Obchodné meno: |  |  |
| Sídlo: |  |  |
| Zastúpený: |  |  |
| IČO: |  |  |
| DIČ: |  |  |
| IČ DPH: |  |  |
| Zapísaný: |  |  |
| Bankové spojenie: |  |  |
| IBAN: |  |  |
| Tel./e-mail: |  |  |
| (ďalej len „dodávateľ“) | |

(objednávateľ a dodávateľ ďalej spolu len „strany dohody“)

**Článok II.**

**Podklady pre uzatvorenie rámcovej dohody**

Táto rámcová dohoda je uzatvorená v súlade s ust. § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) ako výsledok vyhodnotenia zákazky s nízkou hodnotou s názvom predmetu obstarávania: „**Dodanie minerálnej pramenitej vody.“**

**Článok III.**

**Právne predpisy**

Vzájomné vzťahy oboch strán dohody sa riadia ust. zákona č. 513/1991 Zb. - Obchodný zákonník v znení neskorších predpisov (ďalej len „Obchodný zákonník“), ust. zákona č. 18/1996 Z. z. o cenách v znení neskorších predpisov (ďalej len „zák. č. 18/1996 Z. z.“) a vyhláškou Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov (ďalej len „vyhl. č. 87/1996 Z. z.“), zákona o verejnom obstarávaní a ďalšími zákonmi, ktoré upravujú oblasť predmetu tejto dohody.

**Článok IV.**

**Predmet dohody**

Predmetom tejto rámcovej dohody je záväzok dodávateľa dodať objednávateľovi na základe jeho čiastkových objednávok minerálnu pramenitú vodu (ďalej len „tovar“) s technickou a funkčnou špecifikáciou uvedenou v Prílohe č. 1 tejto dohody a previesť na objednávateľa vlastnícke právo k tovaru a záväzok objednávateľa prevziať tovar dodaný na základe čiastkovej objednávky do svojho vlastníctva a zaplatiť dodávateľovi dojednanú kúpnu cenu, a to všetko za podmienok uvedených v tejto dohode (ďalej len „predmet dohody“).

**Článok V.**

**Osobitné požiadavky na plnenie**

1. Dodávateľ sa zaväzuje dodať tovar riadne a včas do sídla objednávateľa alebo na miesto určené objednávateľom v objednávke, a to v pracovných dňoch od 08.00 do 14.00 hod.

2. Predmet dohody bude dodávateľom dodávaný po častiach počas trvania tejto rámcovej dohody na základe jednotlivých objednávok v závislosti od prevádzkových potrieb objednávateľa.

3. Dodávateľ je povinný dodať predmet plnenia najneskôr do 48 hodín od doručenia objednávky.

4. V prípade, že si dodávateľ nesplní vyššie uvedenú povinnosť, objednávateľ si vyhradzuje právo uplatniť zmluvnú pokutu vo výške 0,2 % z dohodnutej celkovej hodnoty plnenia za každý deň omeškania. Každá dodávka bude fakturovaná samostatne na základe odberateľom podpísaného dodacieho listu. Faktúra za dodanú časť predmetu plnenia obsahuje: jednotkovú cenu každej položky tovaru bez DPH, sadzbu DPH, jednotkovú cenu každej položky tovaru s DPH a celkovú cenu dodaného tovaru. Fakturovaný je okrem prenájmu aj skutočne odobraný počet ....... litrových fliaš, plastových pohárikov, náplne CO2 do dávkovacieho stroja.

5. Fakturácia je realizovaná priebežne na základe jednotlivých objednávok a skutočne dodaného tovaru. Dodávateľ tovaru je povinný vystaviť faktúru za dodávku tovaru najneskôr do piateho pracovného dňa v mesiaci nasledujúcom po dni dodania tovaru. Lehota splatnosti faktúry je 30 dní odo dňa doručenia vecne a formálne správne vystavenej faktúry objednávateľovi.

6. Dodávateľ sa zaväzuje predložiť kópiu certifikátu čistoty pramenitej vody, resp. doklady tomu zodpovedajúce, napr. aktuálnu kópiu rozboru vody certifikovaným laboratóriom, ktorými preukáže čistotu, zdravotnú nezávadnosť a pôvod dodávanej vody, a to do 3 pracovných dní od uzavretia tejto dohody. Nesplnenie tejto požiadavky objednávateľa sa považuje za podstatné porušenie zmluvných podmienok.

7. Dodávateľ sa zaväzuje do 3 pracovných dní od uzavretia dohody doručiť (e-mailom) objednávateľovi informáciu o kontaktnej osobe dodávateľa pre plnenie služby s uvedením informácii: meno a priezvisko, e-mailová adresa, telefónne číslo.

8. Dodávateľ sa zaväzuje predložiť aktuálnu revíznu správu elektrických zariadení (t. j. dávkovača pramenitej vody), a to do 3 pracovných dní od uzavretia rámcovej dohody. Nesplnenie tejto požiadavky objednávateľa sa považuje za podstatné porušenie zmluvných podmienok.

9. Dodávateľ sa zaväzuje predložiť manuál k dávkovaču v slovenskom jazyku, resp. v českom jazyku, a to do 3 pracovných dní od uzavretia rámcovej dohody.

10.Uzatvárací systém dodávaných barelov pitnej vody musí byť v neporušenom stave.

11.Dodávateľ je v rámci prenájmu dávkovača pramenitej vody povinný poskytnúť bezplatné servisné služby, a to s nástupom na servis a odstránením poruchy alebo vady do 48 hodín od nahlásenia poruchy alebo vady dodávateľovi. V prípade porušenia tejto podmienky zo strany dodávateľa si bude objednávateľ účtovať zmluvnú pokutu vo výške 10,- EUR za každý deň omeškania. Dodávateľ nie je oprávnený účtovať objednávateľovi nájomné odo dňa nahlásenia poruchy alebo vady dodávateľovi do dňa, kedy došlo k odstráneniu poruchy alebo vady, prípadne dodania náhradného predmetu prenájmu.

12.Dodané dávkovače pramenitých vôd musia byť: označené názvom dodávateľa (napr. logo, nálepka a pod.) za účelom ich rýchlej a jednoduchej identifikácie, bezplatne vymenené v prípade opotrebenia, každé 4 mesiace vymenené výpusty a odpadové nádoby, v prípade požiadavky objednávateľa dávkovač pramenitej vody bezplatne premiestniť a uviesť do prevádzky do 3 pracovných dní od doručenia písomnej objednávky dodávateľovi.

13.Výmenu prázdnych barelov za plné v jednotlivých dávkovačoch, manipuláciu s barelmi v rámci objektu a presun barelov zo stojanov k dávkovačom bude zabezpečovať objednávateľ vlastnými zamestnancami.

14.Poruchy je možné nahlásiť telefonicky alebo elektronicky na dohodnutú e-mailovú adresu. Za poruchu dodávky sa považuje aj nedodanie minerálnej vody.

15.Neodstránenie poruchy do 48 hodín sa považuje za podstatné porušenie zmluvných podmienok s možnosťou odstúpenia od rámcovej dohody.

16.Dodávateľ počas trvania zmluvného vzťahu informuje objednávateľa o každej zmene (písomne, bezodkladne najneskôr do 3 pracovných dní odo dňa účinnosti zmeny), ktorá môže mať vplyv na kvalitu dodávanej vody (dodávateľ zodpovedá za škodu, ktorá nesplnením uvedenej povinnosti objednávateľovi vznikne).

17.Rámcová dohoda sa uzatvára na obdobie 24 mesiacov odo dňa nadobudnutia účinnosti rámcovej dohody alebo do vyčerpania finančného limitu stanoveného pre túto zákazku podľa toho, ktorá z týchto skutočností nastane skôr. Množstvá jednotlivých položiek sú uvedené v technickej špecifikácii ako maximálne a skutočne odobraté množstvo bude závisieť od potrieb objednávateľa. Objednávateľ nie je povinný vyčerpať celkové množstvo tovarov a finančných prostriedkov, ktoré boli na nákup tovarov určené, uvedené v tejto rámcovej dohode. V prípade, že objednávateľovi nevznikne potreba dodávky tovaru, vyhradzuje si právo neodobrať žiadne množstvo tovaru. Jeho neodobratie nie je dôvodom na odstúpenie od rámcovej dohody zo strany dodávateľa.

18.Dodávateľ je povinný na svoje náklady prevziať, naložiť a odviezť z miesta dodania dávkovače vody, stojany na barely a všetko príslušenstvo v lehote do 5 pracovných dní od ukončenia rámcovej dohody.

19.V prípade, ak sa po uzatvorení tejto dohody preukáže, že na relevantnom trhu existuje cena (ďalej len „nižšia cena“) za rovnaké alebo porovnateľné plnenie ako je obsiahnuté v tejto dohode a dodávateľ už preukázateľne v minulosti za nižšiu cenu plnenie poskytol, resp. stále poskytuje, pričom rozdiel medzi nižšou cenou a cenou podľa tejto dohody je viac ako 5% v neprospech ceny podľa tejto dohody, zaväzuje sa dodávateľ poskytnúť objednávateľovi pre takéto plnenie objednané po preukázaní tejto skutočnosti dodatočnú zľavu vo výške rozdielu medzi ním poskytovanou cenou a cenou podľa tejto dohody.

20.V prípade, že predmet dohody nespĺňa požadované špecifikácie uvedené v Prílohe č. 1 tejto dohody, objednávateľ si vyhradzuje právo odstúpiť od dohody z dôvodu podstatného porušenia rámcovej dohody. Za podstatné porušenie dohody okrem vyššie uvedeného dôvodu sa považuje najmä: nedodanie tovaru v súlade s objednávkou, nedodržanie stanovených cien, nedodržanie dodacích lehôt, neodstránenie vady alebo poruchy v lehote podľa dohody alebo iné obdobné porušenie.

21.Dodávateľ je so súhlasom objednávateľa oprávnený dodať namiesto objednaného tovaru ekvivalent tovaru. Za ekvivalent tovaru sa považuje produkt, ktorý má rovnaké alebo lepšie vlastnosti ako sú uvedené v technickej a funkčnej špecifikácii, t. j. rovnaké alebo lepšie kvalitatívne a funkčné parametre a technické, úžitkové vlastnosti. Horšie vlastnosti nie sú prípustné. V prípade, ak objednávateľ ekvivalent tovaru od dodávateľa prevezme je dodávateľ povinný v lehote do 3 dní odo dňa prevzatia ekvivalentu tovaru zaslať e-mailom objednávateľovi doklad/dokument, ktorým preukáže rovnakú, prípadne lepšiu kvalitu ekvivalentu tovaru oproti tovaru špecifikovaného v Prílohe č. 1 rámcovej dohody.

**Článok VI.**

**Termín a miesto plnenia**

1. Miesto plnenia:

Univerzita Pavla Jozefa Šafárika v Košiciach a jej fakulty a pracoviská bližšie špecifikované v samostatnej objednávke.

2. Dodávateľ poveruje vo veciach realizácie tejto rámcovej dohody:

.................................................... t.č. ..........................................

3. Lehota platnosti rámcovej dohody: 24 mesiacov odo dňa účinnosti rámcovej dohody alebo do vyčerpania finančného limitu, podľa toho čo nastane skôr. Strany dohody sa môžu počas platnosti tejto rámcovej dohody písomne dohodnúť na predĺžení jej trvania.

**Článok VII.**

**Cena a platobné podmienky**

1. Celková maximálna cena plnenia podľa rámcovej dohody je stanovená v súlade s ustanoveniami zák. č. 18/1996 Z. z. a vyhl. č. 87/1996 Z. z. vo výške:

Cena bez DPH: **............................ Eur**

Sadzba DPH: 20,00 %

Celková maximálna cena plnenia rámcovej dohody vrátane DPH ...................... **Eur**.

1. Cena uvedená v ust. ods. 1 tohto článku predstavuje celkovú cenu za poskytnutie služieb a zahŕňa všetky náklady spojené s ich poskytovaním.
2. Strany dohody sa dohodli, že objednávateľ neposkytuje preddavky ani zálohovú platbu.

**Článok** **VIII.**

**Spoločné a záverečné ustanovenia**

1. Táto rámcová dohoda nadobúda platnosť dňom podpisu strán dohody a účinnosť dňom nasledujúcim po dni jej zverejnenia v Centrálnom registri zmlúv.
2. Strany dohody vyhlasujú, že v čase uzavretia rámcovej dohody im nie sú známe žiadne okolnosti, ktoré by bránili alebo vylučovali uzavretie tejto dohody, resp. ktoré by mohli byť vážnou prekážkou k plneniu predmetu dohody.
3. Práva a povinnosti strán dohody, ktoré nie sú výslovne upravené touto rámcovou dohodou sa riadia príslušnými ustanoveniami Obchodného zákonníka a ostatnými právnymi predpismi platnými a účinnými v Slovenskej republike.
4. Rámcová dohoda môže byť doplnená alebo zmenená len písomnými dodatkami k dohode, podpísanými obidvoma stranami dohody.
5. Strany dohody sa dohodli, že akékoľvek písomnosti vyplývajúce z právneho vzťahu založeného touto dohodou (napríklad faktúry, uplatnenie náhrady škody, uplatnenie úroku z omeškania, uplatnenie zmluvnej pokuty, výpoveď, odstúpenie od tejto dohody) sa budú považovať za doručené aj v prípade, ak sa doporučená zásielka adresovaná na adresu sídla / miesta podnikania druhej strany dohody uvedenú v čl. I tejto dohody vráti odosielateľovi ako neprevzatá (napríklad z dôvodu odopretia prevzatia písomnosti alebo neprevzatia písomnosti v odbernej lehote, prípadne z dôvodu neznámeho adresáta); v uvedenom prípade sa písomnosť považuje za doručenú dňom, keď bola odosielateľovi listová zásielka vrátená, i keď sa adresát o tom nedozvedel.
6. Neoddeliteľnou súčasťou tejto dohody je: Príloha č. 1 – Špecifikácia predmetu dohody.
7. Rámcová dohoda je vyhotovená v štyroch rovnopisoch, každá strana dohody dostane po dvoch vyhotoveniach.
8. Strany dohody vyhlasujú, že si rámcovú dohodu prečítali, obsahu, ktorý považujú za určitý a zrozumiteľný, porozumeli a tento vyjadruje ich slobodnú a vážnu vôľu zbavenú akýchkoľvek omylov, na dôkaz čoho pripájajú svoje podpisy.
9. Príloha č. 1 – Špecifikácia predmetu dohody a cenník

|  |  |
| --- | --- |
| V......................... dňa ............................ | V Košiciach, dňa ............................ |
| Za dodávateľa: | Za objednávateľa: |

................................................ ................................................

prof. RNDr. Pavol Sovák, CSc.

rektor